**นิพนธ์ มาลานนท์** หรือชื่อในวงการฟุตบอลคือ **มหาโต** หรือ **โค้ชโต** (11 ตุลาคม พ.ศ. 2509 – ) อดีตผู้รักษาประตูทีมชาติไทย และสโมสรธนาคารกสิกรไทย คนไทยคนเดียวที่เคยได้รับรางวัลประตูยอดเยี่ยมระดับเอเชีย และเป็นผู้ฝึกสอนผู้รักษาประตูชาวไทย ซึ่งนิพนธ์เคยทำการฝึกสอน กวิน ธรรมสัจจานันท์, มุนเซ อุลริช และอันโตนิน ทริลเลส รวมถึง เป็นผู้ทาบทามอนุศิษฏ์ เติมมี เข้าร่วมทีมสโมสรฟุตบอลแบงค็อก ยูไนเต็ด

นอกจากนี้ เขายังเคยได้รับเลือกให้เป็นผู้ฝึกสอนผู้รักษาประตูฟุตบอลทีมชาติไทย เมื่อครั้งที่มีการจัดฟุตบอลโลก 2014 รอบคัดเลือก โซนเอเชีย รวมถึงได้ทำหน้าที่เป็นผู้ฝึกสอนใหญ่ให้แก่สโมสรฟุตบอลจุฬาฯ-สินธนา แทนเกียรติศักดิ์ เสนาเมือง ที่ได้ย้ายไปยังสโมสรฟุตบอลชลบุรี

ประวัติ
-------

ในระดับสโมสร นิพนธ์ มาลานนท์ โด่งดังมากจากสโมสรฟุตบอลธนาคารกสิกรไทย เป็นสโมสรฟุตบอลในประเทศไทย และเป็นส่วนหนึ่งในสายงานของ ธนาคารกสิกรไทย

โดยผลงานในอดีตของทีม นับว่าประสบความสำเร็จในระดับนานาชาติมากที่สุดในประวัติศาสตร์ของฟุตบอลลีกประเทศไทย และเป็นสโมสรเดียวในประเทศไทยที่ชนะเลิศการแข่งขัน เอเชียนแชมเปียนส์คัพ ถึง 2 สมัย ซึ่งต่อมา สหพันธ์ฟุตบอลแห่งเอเชียได้ทำการรวมการแข่งขันดังกล่าวกับเอเชียนคัพวินเนอร์คัพ และเปลี่ยนชื่อเป็น เอเอฟซี แชมเปียนส์ลีก จนถึงปัจจุบัน

### ผู้รักษาประตูทีมชาติ

พ.ศ. 2538 นิพนธ์ มาลานนท์ ทำหน้าที่เป็นผู้รักษาประตูให้แก่ทีมชาติไทยชุดบี ในการแข่งฟุตบอลชิงถ้วยพระราชทานคิงส์คัพ พ.ศ. 2538 โดยทีมชาติไทยเป็นฝ่ายชนะสโมสรฟุตบอลโรเตอร์โวลโกการ์ดที่ 4 ประตูต่อ 2

ผู้ฝึกสอนผู้รักษาประตู
----------------------

นิพนธ์เคยเป็นผู้ฝึกสอนผู้รักษาประตูให้แก่สโมสรฟุตบอลเอสซีจี เมืองทอง ยูไนเต็ด ก่อนที่จะออกจากสโมสรดังกล่าวเนื่องด้วยหมดสัญญาเมื่อสิ้นสุดฤดูกาล โดยมีมิลาน เดวิช เข้ารับหน้าที่ฝึกสอนแทน จากนั้น นิพนธ์ได้เป็นผู้ฝึกสอนผู้รักษาประตูให้แก่สโมสรฟุตบอลการท่าเรือแห่งประเทศไทย และสโมสรฟุตบอลบุรีรัมย์ ยูไนเต็ด ก่อนที่จะย้ายไปอยู่ร่วมกับสโมสรฟุตบอลแบงค็อก ยูไนเต็ด ในภายหลัง โดยนิพนธ์เป็นหนึ่งในผู้มีส่วนช่วยให้ทีมดังกล่าวสามารถเข้าแข่งขันไทยพรีเมียร์ลีกได้สำเร็จ จากนั้น เขาก็ย้ายไปทำหน้าที่ฝึกสอนให้แก่ทีมอาร์มี่ ยูไนเต็ด ฤดูกาล 2557, ทีมสุพรรณบุรี เอฟซี ฤดูกาล 2558–2559 และทีมราชบุรี มิตรผล เอฟซี ฤดูกาล 2560[]

รางวัลเกียรติยศ
---------------

ตลอดชีวิตการเป็นผู้รักษาประตูนิพนธ์ มาลานนท์ได้รับรางวัลอันทรงเกียรติส่วนบุคคลทั้งหมด 11 รางวัล[]

นอกจากนั้นแล้ว นิพนธ์ มาลานนท์ ยังได้รับมอบรางวัลอันทรงเกียรติ 'พลตรีสำเริง ไชยยงค์' แด่ผู้ทำความดีเพื่อสังคม สาขาการส่งเสริมกีฬา ปี 2558[]

อ้างอิง
-------

1. 1 2  ความเคลื่อนไหวฟุตบอลไทยแลนด์พรีเมียร์ลีก 2009-Ballthailand.com
2. ↑  เจ้าท่าเฮรับ 60 ล้านซูเปอร์ริชหนุน คมชัดลึก : กีฬา : ฟุตบอลไทย
3. ↑  มหาโต ยังมั่นใจ แอนโทนิน รั้งนายด่านมือ 1 แข้งเทพ : SMMOnline.net[*ลิงก์เสีย*]
4. ↑  มหาโตเชื่ออันโทนินโชว์ฟอร์มหนึบเพราะแรงกดดันในทีม - Goal.com
5. ↑  ดาวรุ่งดวงใหม่ค่าย'แข้งเทพ' 'คิว'อนุศิษฏ์ เติมมี : ข่าวสดออนไลน์
6. ↑  ขุนพลทีมชาติเข้าค่ายซ้อมฟิตคัดบอลโลก - ข่าวไทยรัฐออนไลน์
7. ↑  คลาสสิค ทีมชาติไทย ย้อนอดีต คิงส์คัพ เมื่อปี 2538 - Truelife - H Sport[*ลิงก์เสีย*]
8. ↑  เมืองทองฯ ปล่อยตัวโค้ชประตูชาวเซอร์เบีย - 7mth.com
9. ↑  ร่วมก๊วน!มหาโต จ่อซบลาวาเพลิง หลังลาสิงห์เจ้าท่า - บุรีรัมย์[*ลิงก์เสีย*]
10. ↑  PTT Manager 2010 - Manager Online - ผู้จัดการออนไลน์[*ลิงก์เสีย*]
11. ↑  "นิพนธ์ลาออกจากโค้ชประตูบุรีรัมย์แล้ว". คลังข้อมูลเก่าเก็บจากแหล่งเดิมเมื่อ 2012-05-02. สืบค้นเมื่อ 2013-06-18.
12. ↑  "แบงคอก"เปิดตัว"นิพนธ์"นั่งแท่นโค้ชประตู : มติชนออนไลน์
13. ↑  "ไปไหนไปด้วย!!นิพนธ์ตามเตี้ยเปิดตัวกับบียูแล้ว โดย Extra - ไทยลีก ออนไลน์". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2013-06-18.
14. ↑  Football SiamTV - นิพนธ์ มาลานนท์ โค้ชประตูทีมแบงค็อกฯ เนื้อหอม[*ลิงก์เสีย*]

แหล่งข้อมูลอื่น
---------------

* นิพนธ์ มาลานนท์ ที่เฟซบุ๊ก
* Nipon Malanon ที่เฟซบุ๊ก